<classify> Wekundu wa Msimbazi walikubali kulala kwa bao 1-0 lililofungwa na Atupele Green katika mechi ya kwanza kwenye uwanja wake wa nyumbani wa Taifa, Dar es Salaam mwishoni mwa mwaka jana.Simba pia imepania kushinda katika mchezo wa leo baada ya kushinda mchezo wao wa mwisho wa ligi dhidi ya Ruvu Shooting mabao 3-0 kwenye Uwanja wa Taifa, kabla ya mapumziko ya kupisha mechi za kimataifa za kalenda ya Fifa.Wapinzani wao ambao wanatumia Uwanja wa Kambarage kama uwanja wa nyumbani baada ya ule wa Kaitaba mjini Bukoba kufungwa ili kupisha matengenezo, iliifunga Mtibwa Sugar mabao 2-1 kwenye uwanja huo Jumatano hii.Timu hizo zinakutana zikiwa zimetofautiana kwa pointi nne, wakati Simba ikishika nafasi ya tatu kwa pointi 32 wakata miwa hao wa Missenyi mkoani Kagera, wako nyuma ya Simba wakiwa na pointi 28.Pia, timu hizo tayari zimeshacheza michezo 20, huku Simba ikishinda michezo minane, sare minane na kupoteza minne, wakati Kagera Sugar imeshinda michezo saba, sare saba na kupoteza michezo sita.Iwapo Simba itashindwa, itazidi kuipa mwanya Kagera Sugar wa kuikaribia, lakini ushindi utawaweka karibu na mabingwa watetezi Azam FC wanaoshika nafasi ya pili wakiwa na pointi 36, nyuma ya vinara, Yanga wenye pointi 40.Msemaji wa Simba, Haji Manara alisema timu yao imedhamiria kushinda katika michezo yote sita iliyobaki ili kugombania nafasi mbili za juu. Manara alisema wachezaji wote wako vizuri na wamejipanga kuwakabili wakata miwa hao ili kujiweka katika nafasi nzuri.Kwa upande wake, Kocha Msaidizi wa Kagera Sugar, Mrage Kabange alisema wataendeleza kipigo kwa wapinzani hao kwa kutumiwa uwanja wao wa nyumbani vizuri.Tunajua kuwa Simba ni wazuri, lakini hata sisi tuko vizuri na hatumwogopi mtu yeyote kwamba atatushinda, kikosi changu kinaendelea na mazoezi kwa ajili ya kusaka ushindi, alisema Kabange juzi alipozungumza na gazeti hili.Mbali ya mechi hiyo, leo kwenye Uwanja wa Mkwakwani jijini Tanga, Coastal Union watakairibisha Tanzania Prisons inayokamata mkia wa ligi ikiwa na pointi 17 baada ya mechi 18. Coastal ni ya tano ikiwa na pointi 24.Kwenye Uwanja wa Nangwanda Sijaona mjini Mtwara, Ndanda FC itaialika Mbeya City yenye pointi 23 katika nafasi ya tisa. Ndanda inashika nafasi ya 11 ikijikusanyia pointi 23 kwa mechi 20.Kivumbi kingine kitakuwa kwenye Uwanja wa Mabatini, Mlandizi mkoani Pwani wakati timu mbili za Jeshi la Kujenga Taifa, Ruvu Shooting na JKT Ruvu zitakazopoumana.JKT Ruvu inayonolewa na Fred Minziro inashika nafasi ya sita ikiwa na pointi 24 baada ya mechi 20, wakati Ruvu Shooting ya Tom Olaba ni ya 10 ikiwa na pointi 23 kwa kushuka dimbani mara 18.  <topic>: MICHEZO 